Birth Press

Mamă la 62 de ani. Părinții unui tânăr care a murit în Colectiv au o fetiță!
În urmă cu un an şi jumătate, o veste cumplită le-a sfâşiat sufletul soţilor Mirabela şi Eugen Buncilă. Pe 31 octombrie 2017, unicul lor fiu, Alexandru Buncilă, şi-a pierdut viaţa în accident pe DN1. De câteva zile, însă, cei doi soţi au din nou un motiv pentru a înfrunta viaţa până la capăt, cu bune şi cu rele, scrie **Obiectivbr.ro**. Chiar înainte de Paște, în familie a sosit un nou membru: la vârsta de 62 de ani, Mirabela a născut, fără mari probleme, o fetiţă perfectă sănătoasă.

„Nu găsim cuvinte care să ne exprime bucuria!”
Se numeşte Ariana Deniz, iar bucuria pe care le-a adus-o părinţilor săi este greu de descris în cuvinte. “Nu găsim cuvintele care să exprime bucuria cu care ne-a umplut sufletele acest copil! Nu vom găsi niciodată vorbele de bucurie şi de mulţumire Lui Dumnezeu pentru minunea care a venit la noi în casă!”, a mărturisit Eugen Buncilă. Acesta spune că nici el şi nici soţia sa nu s-au putut împăca cu gândul că au rămas singuri, după ce şi-au pierdut unicul fiu în tragedia din clubul “Colectiv”. **“În momentul când a plecat Andrei dintre noi, am simţit că viaţa noastră nu mai are niciun sens. Am simţit un gol atât de mare încât, în fiecare zi când ne sculam, ne uitam unul la altul, ne luam în braţe şi plângeam. Dar am strâns din dinţi, nu ne-am lăsat şi ne-am înţeles, tot aşa, din priviri, uitându-ne unul la altul, că nu are rost să continuăm în această lume dacă nu mai facem un copil”,** a declarat pentru reporterii Obiectivbr.ro încercatul tată.
**El a mai marturistit ca a** fost greu să creada că vor fi din nou părinți. ”Pentru noi, cel mai frumos lucru, cel mai minunat lucru pe pământ este să fii părinte, să ai un sens al vieții, să știi că ai pentru cine să trăiești, pentru cine să te scoli mâine, cui să-i zâmbești și cui să-i arăți soarele. N-am cumpărat niciun lucru dinainte de naștere, pentru că am tot așteptat și am vrut să fim siguri că Dumnezeu o să se milostivească și o să ne dea un copil frumos și sănătos. Și Dumnezeu ne-a adus această minune în casă”.
**Sarcina după 60 de ani. Este posibilă? Ce avantaje și ce riscuri presupune?**

O femeie din Dolj a devenit mamă la 58 de ani
Eveniment inedit la Spitalul Clinic Județean de Urgență Craiova, unde o femeie de 58 de ani, pacienta medicului Aaron Teodoroiu, a născut prin cezariană, pe 23 februarie. Proaspăta mamă și fetița sa sunt în stare bună, în următoarele zile putând să plece acasă.
Pacienta a adus pe lume o fetiță perfect sănătoasă, având o greutate de 3 kilograme, scrie www.craioveanul.ro. Miraculos este faptul că femeia are 58 de ani și aceasta este prima ei sarcină. Mai mult decât atât, proaspăta mămică a rămas însărcinată pe cale naturală, neapelând la niciun fel de tratament pentru fertilitate.

O femeie din București a devenit mamă la 64 de ani
Esther Jinks şi-a atins pentru prima dată fetiţa, la două zile după ce a născut. Bebeluşul stă într-un incubator, pentru că a venit pe lume înainte de termen. Femeia a devenit mamă la aproape 64 de ani, după un tratament de fertilizare in vitro, făcut în străinătate.
„Am aşteptat suficient de mult şi într-un final m-am decis că e mai bine să am un copil fără să mai aştept să întâlnesc o persoană potrivită,” povestește Esther Jinks.
Sarcina nu a fost însă uşoară, cel puţin în ultimele zile. Din cauza hipertensiunii arteriale şi a diabetului zaharat de care suferă, medicii au decis să grăbească naşterea cu opt săptămâni. Aşa a venit pe lume Wissie Michelle Hannah.
„La un moment dat, am auzit o voce delicată. Am zis că hopa, cred că suntem în familie acum. Au spălat-o şi au adus-o, au pus-o aici la tâmplă şi m-am topit toată. Momentul acesta nu se compară cu nimic,” spune Esther Jinks.
„Doamna a născut la 36 de săptămâni şi patru zile, vârsta lui cronologică, însă ecografic fătul era cu trei săptămâni mai mic, datorită anomaliei de circulaţie utero-placentară a avut o greutate mai mică la naştere. 1 kilogram și 350 de grame. În ultimii 20 ani nu am mai avut o pacientă care să nască la această vârstă,” explică Vasile Hagi, medic specialist.
Medicii spun că, în ciuda greutăţii scăzute, bebeluşul se simte bine şi va sta doar de câteva săptămâni în incubator. Fetiţa va fi găzduită în secţia de Neonatologie a Spitalului Filantropia din Bucureşti, acolo este cea mai mare rată de supravieţuire a prematurilor din ţară: aproape de 100%.
4.000 de copii de nasc anual aici la Spitalul Filantropia şi dintre aceştia aproximativ 20% vin pe lume înainte de termen. Însă cu tratament şi cu suport respirator timp de câteva săptămâni sau chiar luni, cei mai mulţi dintre ei reuşesc să supravieţuiască.

Caz rar în Tulcea. O femeie a născut la vârsta de 60 de ani primul ei copil